CELEX: C2005/082/72
Language: fi
Date: 2005-04-02 00:00:00
Title: Asia T-28/05: Ekabe International SCA:n 17.1.2005 sisämarkkinoiden harmonisointivirastoa (SMHV) vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/40
            
         Ekabe International SCA:n 17.1.2005 sisämarkkinoiden harmonisointivirastoa (SMHV) vastaan nostama kanne
   (Asia T-28/05)
   (2005/C 82/72)
   Kieli, jolla kannekirjelmä on laadittu: ranska
   Ekabe International SCA, kotipaikka Luxemburg, on nostanut 17.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (SMHV) vastaan. Kantajan edustajana on asianajaja Charles de Haas.
   Puleva SA osallistui asian käsittelyyn neljännessä valituslautakunnassa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa ja muuttaa neljännen valituslautakunnan päätöksen siltä osin, kuin siinä vahvistetaan yhteisön tavaramerkin OMEGA 3, nro 824 573, hylkääminen väitemenettelyssä nro B 148 132;
            
         
               —
            
            
               velvoittaa SMHV:n korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut:
   
               Yhteisön tavaramerkin hakija:
            
            
               CEMA -yhtiö. Tavaramerkki on siirretty Primalliancelle ja myöhemmin Ekabe Internationalille.
            
         
               Haettu tavaramerkki:
            
            
               Kuvamerkki ”OMEGA 3” luokkaan 29 (margariini) kuuluvia tuotteita varten – hakemus nro 824 573.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Puleva SA
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kansallinen sanamerkki ”PULEVA-OMEGA 3” luokkaan 29 kuuluvia tuotteita varten (liha, kala, siipikarja ja riista; säilötyt, kuivatut ja kypsennetyt hedelmät ja vihannekset; munat, maito ja maitotuotteet,…).
            
         
               Väiteosaston ratkaisu:
            
            
               Rekisteröintihakemuksen hylkääminen.
            
         
               Valituslautakunnan ratkaisu:
            
            
               Valituksen hylkääminen.
            
         
               Kanneperusteet:
            
            
               Neuvoston asetuksen (EY) N:o 40/94 8 artiklan 1 kohdan b alakohdan rikkominen.